উত্তর পশ্চিম ভারতের ওপর পশ্চিমীঝঞ্ঝার প্রভাবে একুশ জানুয়ারি থেকে জম্মু কাশ্মীর, হিমাচল প্রদেশ ও উত্তরাখণ্ডে শুরু হয়েছে প্রবল তুষারপাত। পশ্চিমী ঝঞ্ঝার পরোক্ষ প্রভাবে রাজ্যেও ব্যাকফুটে শীত।
 ব্যুরো: উত্তর পশ্চিম ভারতের ওপর পশ্চিমীঝঞ্ঝার প্রভাবে একুশ জানুয়ারি থেকে জম্মু কাশ্মীর, হিমাচল প্রদেশ ও উত্তরাখণ্ডে শুরু হয়েছে প্রবল তুষারপাত। পশ্চিমী ঝঞ্ঝার পরোক্ষ প্রভাবে রাজ্যেও ব্যাকফুটে শীত। আগামী আটচল্লিশ ঘণ্টায় মধ্য প্রদেশ পর্যন্ত পৌছে যাবে পশ্চিমী ঝঞ্ঝার দাপট। তাতেই তাপমাত্রা আরও বাড়ার পূর্বাভাস দিয়েছে আলিপুর আবহাওয়া দফতর। তবে, এখনই বিদায় নিচ্ছে না শীত। এরপর ফের দক্ষিণবঙ্গে শীত জাঁকিয়ে বসতে পারে বলে পূর্বাভাস আবহওয়াবিদদের। আজ শহরের সর্বনিম্ন তাপমাত্রা চোদ্দ দশমিক ছয় ডিগ্রি সেলসিয়াস। যা স্বাভাবিকের থেকে এক ডিগ্রি বেশি।